สังคมข่าวหุ้น
ดัชนีตลาดหุ้นไทยวานนี้ (15 พ.ย. 2565) ปิดที่ 1,629.38 จุด บวก 6.00 จุด หรือ 0.37% มีมูลค่าการซื้อขาย 61,703.12 ล้านบาท
ดัชนีตลาดหุ้นไทยวานนี้ (15 พ.ย. 2565) ปิดที่ 1,629.38 จุด บวก 6.00 จุด หรือ 0.37% มีมูลค่าการซื้อขาย 61,703.12 ล้านบาท
15 พ.ย. 2565

ดัชนีตลาดหุ้นไทยวานนี้ (15 พ.ย. 2565) ปิดที่ 1,629.38 จุด บวก 6.00 จุด หรือ 0.37% มีมูลค่าการซื้อขาย 61,703.12 ล้านบาท ภาวะการซื้อขายภาคบ่ายดัชนียังเคลื่อนไหวในแดนบวก โดยมีแรงซื้อที่โดดเด่นในหุ้นกลุ่มชิ้นส่วนอิเล็กทรอนิกส์ โดยเฉพาะหุ้น HANA พุ่ง 13.46% รวมถึงหุ้น KCE ราคาปรับขึ้น 4.79%
กลับมาเจอกันอีกครั้งในวัน “หวยออก” เจ๊เชื่อว่าวันนี้หลัง 4 โมงเย็น ต้องมีเศรษฐีเพิ่มขึ้น หลังจากได้อ่านหนังสือพิมพ์ หรือดูข่าวสารต่าง ๆ จาก “ข่าวหุ้นธุรกิจ” แน่นอน
มาเริ่มกันที่ตลาดหุ้นไทยช่วงนี้อาจขึ้น ๆ ลง ๆ ไปบ้าง แต่ก็ถือเป็นโอกาสทำกำไรสำหรับหุ้นบางตัว โดยล่าสุด “บล.อินโนเวสท์ เอกซ์” คาดแนวโน้มดัชนีพักตัว เผชิญแรงขายทำกำไรหลังขึ้นต่อเนื่องก่อนนี้ หลังจบช่วงรายงานผลดำเนินงานไตรมาส 3/2565 ขณะที่หลักเกณฑ์คุมการเก็งกำไรหุ้นขนาดเล็ก สร้าง Sentiment ลบ วางแนวรับดัชนี 1,614 และ 1,607 จุด แนวต้าน 1,630-1,640 จุด แนะหุ้น ERW-CRC กำไรไตรมาส 3/2565 ดีตามคาด แนวโน้มไตรมาส 4/2565 เติบโต
บล.โกลเบล็ก ประเมินหุ้นไทยสัปดาห์นี้ผันผวนต่อเนื่อง ปัญหาหุ้น MORE การประกาศงบไตรมาส 3 จบลง บวก Fed Watch Tool ให้น้ำหนักเพิ่มขึ้นสำหรับการขึ้นดอกเบี้ย 0.50% ประชุม 13-14 ธ.ค.นี้ วางกรอบดัชนี 1,610-1,650 จุด พร้อมแนะกลยุทธ์ลงทุนในหุ้นเข้าคำนวณ MSCI Global Small Cap มีผล 30 พ.ย.นี้ ได้แก่ AM, ERW, JWD, NEX และ RAM
ประเด็นร้อนที่สุดของแวดวงตลาดหุ้นไทยตั้งแต่ปลายสัปดาห์ก่อน คงจะหนีไม่พ้นกรณีของ บมจ.มอร์ รีเทิร์น หรือ MORE ไม่ใช่แค่เรื่องของราคาที่ดิ่งลงอย่างหนักภายในระยะเวลาอันสั้น แต่เป็นการตั้งคำถามให้กับทุกฝ่ายที่เกี่ยวข้อง ว่าจะรับมืออย่างไร และวางแผนป้องกันไม่ให้เกิดความเสียหายในลักษณะนี้ขึ้นมาอีกได้อย่างไร สิ่งที่ต้องติดตามกันต่อหลังจากนี้ คือ การเข้ามาตรวจสอบธุรกรรมในครั้งนี้ของตลาดหลักทรัพย์ฯ ร่วมกับ ก.ล.ต. รวมถึง ปปง. ว่าท้ายที่สุดแล้วสิ่งที่เกิดขึ้นจะเป็นสิ่งที่ผิดปกติและผิดกฎหมายด้วยหรือไม่
“ชโย กรุ๊ป” เปิดผลงาน 9 เดือน กำไร 180 ล้านบาท โตกว่า 5.24% รายได้ 700 ล้านบาท โต 38% ธุรกิจปล่อยสินเชื่อเติบโตก้าวกระโดด บอร์ดชงแจกปันผลหุ้นอัตรา 40 หุ้นเดิมต่อ 1 หุ้นปันผล พร้อมจ่ายเงินปันผลหุ้นละ 0.0013890 บาท กำหนดขึ้น XD ดีเดย์ 9 ม.ค. 2566 จ่ายเงิน 26 ม.ค. 2566 ด้าน CEO เชื่อรายได้ปีนี้เติบโตไม่ต่ำกว่า 25% ตามแผน พร้อมวางงบ 2,000 ล้านบาท ลุยซื้อหนี้ใหม่เติมพอร์ตรับไฮซีซั่นธุรกิจ
ก.ล.ต.แต่งตั้ง ผู้ช่วยเลขาธิการ เพื่อรองรับตำแหน่งที่เพิ่มขึ้นตามโครงสร้างองค์กรใหม่และทดแทนตำแหน่งที่ว่างลง โดยมีผลตั้งแต่วันที่ 1 ม.ค. 2566 เป็นต้นไป ดังนี้ 1. นางพัฒนพร ไตรพิพัฒน์ เป็น ผู้ช่วยเลขาธิการ สายบังคับใช้กฎหมาย 2. นางสาวสุชา บุณยเนตร เป็น ผู้ช่วยเลขาธิการ สายกฎหมาย 3. นายไพบูลย์ ดำรงวารี เป็น ผู้ช่วยเลขาธิการ สายระดมทุน 4. นางสาวนภนวลพรรณ ภวสันต์ เป็น ผู้ช่วยเลขาธิการ สายนวัตกรรมทางการเงิน และ 5. นางสาวรัชมาลย์ สุจิตจร เป็น ผู้ช่วยเลขาธิการ สายบริหารองค์กร